**Mathias Glomnes** (også skrevet *Matias*, født *Eliassen* 1869–1956) var en norsk forretningsmann og skytter som ble skytterkonge på Landsskytterstevnet i Steinkjer i 1906 og i Oslo i 1907. Han ble den første dobbeltkonge i Landsskytterstevnets historie.

Biografi
--------

Glomnes ble født på gården Glomnes i Oppstryn 2. februar 1869 som nummer fire av seks søsken. Hans foreldre var Gårdbruker på Glomnes, Elias Glomnes (1826–(ukjent)) og Ingeborg Thorsdatter Skaarer (1839–1891).

Mathias Glomnes tok lærerutdanning på Stord og begynte med skyting der. Tilbake på Glomnes ble han formann i Oppstryn skyttarlag, i 1893. I 1894 giftet han seg med Samueline («Samma») Pernille Pedersdotter Osnes. De flyttet til Oslo i 1900 med 3 barn og fikk ytterligere 7 barn. Blant disse var sønnen Sverre Glomnes (1904–1988). Han ble skytterkonge i 1933. Datteren, Elfrida Glomnes (1906–1984), giftet seg med motstandsmann og historiker Einar Høigård. De var foreldrene til blant andre professor og kriminolog, Cecilie Høigård. Einar Høigård tok sitt liv i tysk fangenskap en måned før datteren ble født.

I Oslo hadde han fått stilling som sekretær på Skytterkontoret til Oslo skytterlag. Etter hver etablerte Mathias Glomnes egen engrosforretning innen frukt og hermetikk.

### Idrettskarriere

I 1900 utmerker Glomnes seg på Landsskytterstemnet for første gang. Etter en lang reise med båt til Bodø blir han nummer 6. Det samme året flyttet han til Oslo med familien og meldte seg inn i Kristiania Nordre Skytterlag. I 1903 havnet han et poeng bak vinneren, Jul Braathe.

I 1906 gikk landsskytterstevnet i Steinkjer. Det var 621 menn som stilte til start og for første gang var Kong Haakon VIIs kongepokal satt opp til vinneren. Konkurransen bestod av skudd fra 400 meter 10 skudd i to omganger. En omgang måtte leveres på 1 minutt mot en todelt tredjedelsfigur. Glomnes, nå 37 år gammel, vant med fulle hus i alle omganger og fikk 56 poeng, 4 mer enn Olaf Strand fra Ørland, på andreplass.

Året etter gikk stevnet i Oslo med over 1000 deltakere for første gang. Skytebanen til Oslo Østre Skytterlag var arena, og siden det var i Oslo ble premiene delt ut av Kong Haakon VII personlig. Mesterskapsskytingen gikk igjen mot tredelt figur, 10 skudd i tre serier. 12 mann kvalifiserte seg for finalen, fem med fulle hus og Glomnes ett poeng bak sammen med 6 andre skyttere. Av 30 mulige skjøt Glomnes 28, 29 og 28 i de tre omgangene og vant med hele 7 poeng klaring til nummer to. Anders Skuterud hadde serien 30, 25, 23. Tredjeplassen dette året gikk til Gabriel Reed fra Indre Gloppen skyttarlag

Premieutdelingen som foregikk på St. Hanshaugen. Til stede var Christian Michelsen og Gunnar Knudsen, samt en rekke andre politikere og forsvarstopper. Regelen tilsa at kongepokalen kunne motta bare én gang per utøver. Det var derfor Anders Skuterud som fikk kongepokalen i 1907, mens Glomnes fikk en sykkel fra Hans Erichsens sportsforretning. Sykkelen fikk selvsagt tilnavnet «Kongesykkelen».

Han var formann i Oslo Nordre Skytterlag i 25 år, og medlem i Oslo skyttersamlags styre i 28 år. Han er hedret med fortjenstmedaljer fra både lag, samlag og skyttervesenet, samt fra de nordiske lands skytterorganisasjoner.

Andre titler
------------

* Vinner av samlagsskytingen på Landsskytterstevnet med Oslo skyttersamlag i 1910
* OL-deltaker i London 1908 og Stockholm 1912

Oppmerksomhet
-------------

I 2017 ble Glomnes' historie omtalt i boka «50 idrettsheltar frå Sogn og Fjordane» av NRK-journalist Rune Fossum Lillesvangstu.

Referanser
----------

1. ↑   www.nb.no[Hentet fra Wikidata]
2. ↑  Jorsett 1993, s. 26 og 27. sfn error: no target: CITEREFJorsett1993 (help)
3. ↑  «Elias Jørgensen Glomnes». histreg.no. Besøkt 16. april 2024.
4. 1 2  Jorsett 1993, s. 27. sfn error: no target: CITEREFJorsett1993 (help)
5. ↑  «Matias Eliassen Glomnes». histreg.no. Besøkt 16. april 2024.
6. ↑  «Elfrida Høigård, f. Glomnes». histreg.no. Besøkt 16. april 2024.
7. ↑  «Cecilie Høigård: Gatefolkets professor». apollon.uio.no. Besøkt 16. april 2024.
8. 1 2  Jorsett 1993, s. 28. sfn error: no target: CITEREFJorsett1993 (help)
9. ↑  Jorsett 1993, s. 19. sfn error: no target: CITEREFJorsett1993 (help)
10. ↑  Jorsett 1993, s. 22. sfn error: no target: CITEREFJorsett1993 (help)
11. ↑  Jorsett 1993, s. 26. sfn error: no target: CITEREFJorsett1993 (help)
12. ↑  «50 idrettsheltar frå Sogn og Fjordane». selja.no. Besøkt 16. april 2024.

Kilder
------

* Skytterboka 2005-2006, utgitt av Det frivillige skyttervesen
* Jorsett, Per (1993). *Norges skytterkonger gjennom 100 år* (Revidert utgave av Norges skytterkonger utgitt i 1970 utg.). Oslo: Gyldendal Norsk Forlag. ISBN 82-05-21043-8.  [Utgitt i samarbeid med Det frivillige Skyttervesen]

Eksterne lenker
---------------

* (en) Mathias Glomnes – Olympedia Rediger på Wikidata
* Det frivillige Skyttervesens hjemmesider

| * v
* d
* r
Skytterkonger før andre verdenskrig |
| --- |
| 
* 1893: Østern
* 1894: Sørum
* 1895: Frydenlund
* 1896: Seeberg
* 1897: Fauske
* 1898: Drange
* 1899: Søbakken
* 1900: Holm
* 1901: Anshushaug
* 1902: Røstad
* 1903: Braathe
* 1904: Monsen
* 1905: Thune
* 1906: Glomnes
* 1907: Glomnes
* 1908: Skarkerud
* 1909: Kålstad
* 1910: Husby
* 1911: Fosvik
* 1912: Gløtvold
* 1913: Bolstad
* 1914: Voje
* 1915: Bang-Holmslet
* 1916: Maseng
* 1917: Vikhals
* 1918: Lilloe-Olsen
* 1919: Hagen
* 1920: Bjerke
* 1921: Onsrud
* 1922: Kuløy
* 1923: Skjerpe
* 1924: Mo
* 1925: Skøien
* 1926: Ødegaard
* 1927: Kjærås
* 1928: Hagen
* 1929: Gylstad
* 1930: Flesaker
* 1931: Barstad
* 1932: Ryssdalsnes
* 1933: Glomnes
* 1934: Barstad
* 1935: Nilsen
* 1936: Esplund
* 1937: Røgeberg
* 1938: Enerud
* 1939: Haarstad

 |

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Historisk befolkningsregister **·** Geni
 |